Na temelju članka 12. Zakona o financiranju vodnog gospodarstva („Narodne novine“, broj 153/09, 90/11, 56/13, 154/14, 119/15, 120/16 i 127/17) i članka 31. Statuta Općine Vidovec („Službeni vjesnik Varaždinske županije“, broj 04/18), Općinsko vijeće Općine Vidovec na 16. sjednici održanoj dana 30. travnja 2019. godine, donijelo je

1. **IZMJENE I DOPUNE PROGRAMA**

**utroška sredstava vodnog doprinosa**

**za 2019. godinu**

Programom utroška sredstava vodnog doprinosa za 2019. godinu (''Službeni vjesnik Varaždinske županije'' 81/18) mijenja se i glasi:

**Članak 1**.

Ovim Programom utroška sredstava vodnog doprinosa za 2019. godinu utvrđuje se namjena korištenja i kontrola utroška sredstava vodnog doprinosa kojeg plaća investitor u smislu propisa o prostornom uređenju i gradnji.

Vodni doprinos obračunava se rješenjem o obračunu vodnog doprinosa kojeg donose Hrvatske vode na području Općine Vidovec.

Općini Vidovec pripada 8% vodnog doprinosa naplaćenog na području Općine.

**Članak 2.**

U Proračunu Općine Vidovec za 2019. godinu planirani prihod vodnog doprinosa iz članka 1. ovog Programa **iznosi 13.000,00** **kuna.**

**Članak 3.**

Sredstva iz članka 2. ovog Programa utrošiti će se za čišćenje i održavanje kanala oborinske odvodnje.

**Članak 4.**

Ove 1. izmjene i dopune Programa objaviti će se u „Službenom vjesniku Varaždinske županije”, a stupaju na snagu osmog dana od dana objave.

KLASA: 325-08/18-01/02

URBROJ: 2186/10-01/1-19-06

Vidovec, 30. travnja 2019.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek